በዚህ መሠረት ነው ምን እያደረገ እንደሆነ ከማያውቀውና ቅጥረኞቹ ካሳሳቱት ጀሌ በስተቀር ሌሎቹ ወይም ቅጥረኞቹ ግን ለምና ሜዳማ የእርሻ መሬት የሆነውን እንዲሁም የወርቅ መዓድን እንዳለው የሚነገርለትን ባድሜን አንዴ “ባድመ ድንጋያማ መሬት ነውና ቢሔድም አይጎዳም!” የሚል የተሳሳተ መረጃ በመስጠት ሌላጊዜ “እኛን አይመለከተንም የሚመለከተው የትግራይን ሕዝብ ነው!” በማለት ፀረ ኢትዮጵያና ጎጠኛ የጥፋት አስተሳሰብን በኢትዮጵያ ሕዝብ ላይ በማስረጹ ሥራ ላይ እየተጉ ያሉት እንደቅጥረኝነታቸው ወያኔን ለማገዝ በማሰብ ነው ተግተው ይሄንን እያደረጉ ያሉት፡፡ ወያኔ ኢትዮጵያን ማፈራረስ ካለበት ቀድሞ መሥራት ያለበት ዕኩይ ሥራ ይሄ በመሆኑ ነው ተግቶ እየሠራበት ያለው፡፡
